Karir Rosi wiwit sangsaya misuwur sawisé Ira Koesno lan Arief Suditomo metu saka SCTV. Rosi dadi salah sijiné saka enem jurnalis TV ing Asia kang éntuk kasempatan kanggo mimpin wawancara kanthi èkslusif Présidhèn AS George Bush ing Gedung Putih, Washington DC, Amérikah Sarékat nalika taun 2003. Jeneng Rosi sangsaya misuwur sawisé éntuk gelar Pembawa Acara Talk Show Paling Favorit lan Pembawa Acara Pawarta/Current Affair Paling Favorit vèrsi Panasonic Award taun 2004. Setaun sawisé iku, Rosi uga éntuk gelar paling favorit kanggo kategori Présènter Pawarta (Curent Affairs) ing ajang Panasonic Award 2005 kang dianakaké nalika sasi Dhésèmber 2005. Sadurungé iku, sasi November 2005, Rosi éntuk kalungguhan dadi pemimpin rédhaksi Liputan 6. Nalika Pemilu 2004, Rosi uga nggawé program ‘Kotak Suara' kang mbahas ngenani "money politics" saéngga dhèwèké menangaké bebungah ‘Indonésia Journalist Board' ing taun 2004. Nalika taun 2007, Rosi éntuk gelar Pembawa Acara Pawarta/Current Affair Paling Favorit ing ajang Panasonic Award 2007.